als_Latn dik_Latn sag_Latn
Rreth SEECP
SEECP
Procesi i Bashkëpunimit të Evropës Juglindore
Çfarë është SEECP?
Procesi i Bashkëpunimit të Evropës Juglindore është një forum i dialogut politik dhe diplomatik ku vendet pjesëmarrëse janë të hapura për bashkëpunimin dhe zhvillimin e ardhshëm të rajonit, përcaktimin e pikëpamjeve të përbashkëta dhe për ndarjen e përvojave.
Si u krijua?
Kjo iniciativë është nisur në Sofje në korrik 1996 gjatë takimit të Ministrave të Punëve të Jashtme të vendeve të Evropës Juglindore. Ishte periudhë ndryshimesh të mëdha për vendet në rajon, të cilët ishin në proces të reformave demokratike. Iniciativa synon të forcojë procesin në vijimësi, duke transformuar rajonin në një zonë të stabilitetit, sigurisë dhe bashkëpunimit. Deklarata është miratuar në takimin e Sofjes.
Kjo iniciativë shpreh vullnetin e vendeve pjesëmarrëse për një proces afat-gjatë të bashkëpunimit shumëpalësh në fushat e:
- Forcimit të stabilitetit, sigurisë dhe marrëdhënieve të fqinjësisë së mirë;
- Zhvillimit ekonomik;
- Çështjeve humanitare, sociale dhe kulturore;
- Drejtësisë, luftës kundër krimit të organizuar, drogave të paligjshme, armëve, trafikimit dhe terrorizmit.
Procesi është njohur nga komuniteti ndërkombëtar si zë autentik i rajonit dhe u rrit në një forum që përfshin të gjitha vendet e EJL.
Si funksionon?
Bashkëpunimi në kuadër të SEECP zhvillohet në formatet e mëposhtme:
- Takime vjetore të kryetarëve të shtetit / qeverisë të vendeve të EJL-së;
- Takimet vjetore të ministrave të jashtëm;
- Takimet sektoriale të ministrave për të diskutuar çështjet brenda kompetencave të tyre;
- Mbledhjet e Këshillit të Drejtorëve Politikë të Ministrive të Punëve të Jashtme;
- Takimi vjetor i Kryetarëve të Parlamenteve.
Në ecurinë e Procesit të Bashkëpunimit të Evropës Jug-Lindore parimi i "përkatësisë rajonale" ka luajtur një rol të madh. Sipas kësaj, vendet pjesëmarrëse duhet të iniciojnë projekte të bashkëpunimit rajonal në bazë të nevojave specifike dhe zonave prioritare të rajonit. Koordinimi i aktiviteteve të përbashkëta të vendeve të EJL kryhet nga Këshilli për Bashkëpunim Rajonal dhe Sekretariati Rajonal për Bashkëpunim parlamentar të vendeve të EJL.
Cilat janë qëllimet e përbashkëta?
- Zhvillimi Ekonomik dhe Social;
- Energjia dhe Infrastruktura;
- Drejtësia dhe Punët e Brendshme;
- Bashkëpunimi mbi Sigurinë;
- Ndërtimi i Kapitalit Njerëzor;
- Bashkëpunimi Parlamentar.
DIMENSIONI PARLAMENTAR
Çfarë është?
Konferenca e parë e Kryetarëve të Parlamenteve është mbajtur në Athinë më 15-16 tetor 1997 dhe ka vazhduar përpjekjet e përbashkëta për forcimin e bashkëpunimit rajonal. Bashkëpunimi parlamentar u bë shumëpalësh dhe mori një formë institucionale, si pjesë e procesit të përgjithshëm të bashkëpunimit në Evropën Juglindore. Procesit të bashkëpunimit i është dhënë një formë e qartë institucionale me miratimin e Kartës së Bukureshtit, në vitin 2000 dhe Deklaratën e Shkupit, në vitin 2001.
Qëllimet kryesore të bashkëpunimit ndër-parlamentar, si dhe formatet e saj politike janë zhvilluar më tej në Memorandumin e Mirëkuptimit për Bashkëpunim Ndër-parlamentar të vendeve të EJL, nënshkruar në vitin 2008 në Sofje.
Cilat janë objektivat kryesore të bashkëpunimi ndër - parlamentar në Evropën Juglindore?
- Të koordinojë përpjekjet e parlamenteve kombëtare në mbështetje të KBR dhe SEECP;
- Promovimi i ndërtimit të mëtejshëm të kapaciteteve dhe forcimit institucional të Parlamenteve të vendeve të Evropës Juglindore;
- Promovimi i shkëmbimit të informacionit, përvojës dhe praktikave më të mira mes parlamenteve të vendeve të Evropës Juglindore në të gjitha nivelet (p.sh. Kryetarët e parlamenteve, Komisionet, stafi);
- Inkurajimi i mëtejshëm dhe ndihma në përpjekjet e Parlamenteve të vendeve të Evropës Juglindore drejt harmonizimit të legjislacionit të tyre me acquis communautaire dhe të standardeve të tjera ndërkombëtare dhe të BE-së;
- Forcimi i lidhjeve me Parlamentin Evropian dhe të parlamenteve, organizatave e nismave të tjera ndërkombëtare;
- Forcimin e mëtejshëm të institucioneve demokratike në rajonin e Evropës Juglindore;
- Forcimi i bashkëpunimit me sektorin joqeveritar për shkak të rolit të saj në ngritjen e vetëdijes për përkatësinë rajonale dhe për nevojën e bashkëpunimit rajonal
- Inkurajimi i sektorit publik dhe privat për të propozuar iniciativa dhe aktivitete që lidhen me fushën e tyre të interesit dhe me dimensionin rajonal.
PRESIDENCA SHQIPTARE
Cfarë është?
Republika e Shqipërisë do të ushtojë mandatin e saj si kryesuese e SEECP-së, gjatë një periudhe vendimtare për të tashmen dhe të ardhmen e organizatës.
Gjatë kryesimit të saj, Shqipëria do të udhëhiqet nga parimet e mishëruara në Kartën e SEECP-së, Deklaratat e Samiteve të SEECP-së, si the vendimet e marra nga ministrat e vendeve anëtare.
Kryesia shqiptare do të ndjekë programet dhe aktivitetet e Presidencave të mëparshme duke bashkëpunuar ngushtësisht me Trojkën e SEECP-së, Sekretariatin e RCC (Regional Cooperation Council) si dhe me të gjithë vendet anëtare të SEECP-së
Cilat janë prioritetet e presidencës shqiptare?
- Forcimi i rolit rajonal të SEECP-së;
- Promovimi i dialogut nëpërmjet vendeve anëtare për përmirësimin e funksionimit të SEECP-së;
- Konsolidimi i rëndësisë sektoriale të SEECP-së.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn